ตลาดหุ้นเกิดใหม่ และหุ้นไทยมีโอกาสสดใสรับไตรมาส 4/61 - FINNOMENA
ตลาดหุ้นเกิดใหม่ และหุ้นไทยมีโอกาสสดใสรับไตรมาส 4/61 โดยการประชุม FED 27 ก.ย. จะเป็นตัวชี้ขาด มาอัพเดตปัจจัยที่สำคัญกันครับ
19 ก.ย. 2561

ตลาดหุ้นเกิดใหม่ และหุ้นไทยมีโอกาสสดใสรับไตรมาส 4/61 โดยการประชุม FED 27 ก.ย. จะเป็นตัวชี้ขาด มาอัพเดตปัจจัยที่สำคัญกันครับ
1. หุ้นไทยฟื้นตัวทะลุแนวต้านสำคัญ 1720 เป็นที่เรียบร้อย
หุ้นไทยฟื้นตัวทะลุแนวต้านสำคัญ 1720 เป็นที่เรียบร้อย ด้วยความมั่นใจในเรื่องการมีเลือกตั้ง และปัจจัยพื้นฐานที่สนับสนุน โดยรอบนี้มีโอกาสสูงที่จะไป test 1800 อย่างไรก็ตามต้องรอดูท่าทีนักลงทุนต่างชาติว่าจะกลับเข้ามาลงทุนบ้านเราจริงจังหรือไม่
2. เริ่มเห็นสัญญาณกลับตัวเล็กน้อยในหุ้นตลาดเกิดใหม่
เช่นเดียวกับหุ้นตลาดเกิดใหม่ที่เริ่มเห็นสัญญาณกลับตัวเล็กน้อย นำมาโดยหุ้นจีนที่เริ่ม rebound เช่นเดียวกับ รัสเซีย บราซิลที่ลงลึกมากก่อนหน้านี้ โดยประเด็นเริ่ม trade war น่าจะเริ่มซาลงบ้าง
3. Dollar Index อ่อนค่าลงชัดเจนในเดือนกันยายนที่ผ่านมา
ตัวแปรสำคัญที่จะกำหนด fund flow คือ “ค่าเงิน” ซึ่งล่าสุดดูจาก Dollar Index ที่อ่อนค่าลงชัดเจนในเดือนกันยายนที่ผ่านมา โดยคำถามสำคัญที่จะตอบทิศทาง fund flow ว่าจะไหลกกลับมาไทย และตลาดเกิดใหม่หรือไม่ ก็คือทิศทาง Dollar Index ต่อจากนี้ว่าจะลงต่อมั้ย (ส่วนตัวคาดว่าลงต่อด้วยความมั่นใจ 60%)
4. Dot Plot หรือการคาดการณ์ดอกเบี้ยของกรรมการ FED
ปัจจัยแรกต่อค่าเงินดอลลาร์คือการประชุม FED คืนวันพุธที่ 26 ก.ย. นี้ ซึ่งน่าจะขึ้นดอกเบี้ยแน่ ๆ แต่ที่สำคัญคือตัว Dot Plot หรือการคาดการณ์ดอกเบี้ยของกรรมการ FED ว่าจะปรับเพิ่มขึ้นรึเปล่า (ส่วนตัวคาดว่าจะไม่ปรับเพิ่มขึ้น) และโทนของผู้ว่าการ FED ว่าจะเร่งการขึ้นดอกเบี้ยหรือไม่ (ส่วนตัวคาดว่าจะไม่เร่งขึ้นดอกเบี้ยมากกว่าที่ตลาดคาด) – การตอบรับของตลาดหลังการประชุม FED สัปดาห์หน้านับว่ามีนัยสำคัญมาก !
5. เงินยูโรเริ่มแข็งค่าเรื่อย ๆ
ปัจจัยต่อมาต่อค่าเงินดอลลาร์ คือเงินยูโร จากรูปจะเห็นว่าเงินยูโรเริ่มแข็งค่าเรื่อย ๆ นับจาก ECB ออกมายืนยันว่าจะหยุด QE ในสิ้นปีนี้ จนตอนนี้ค่าเงินยูโรดีดขึ้นมาที่แนวต้านสำคัญ 1.17 ถ้าเงินยูโรทะลุแข็งขึ้นไปทะลุ 1.17 จะเป็นอีกปัจจัยหลักที่ทำให้ดอลลาร์อ่อนค่าในระยะต่อจากนี้
6. ค่าเงินบาท
หากดอลลาร์เข้าสู่แนวโน้มอ่อนค่าจริงในไตรมาส 4 ค่าเงินบาทที่แข็งต่อเนื่องในช่วงเดือนกันยายน 61 ก็จะแข็งต่อไปอีก และเป็นตัวกระตุ้นให้เงินทุนต่างชาติไหลเข้าตลาดหุ้นไทย และตลาดเกิดใหม่ในที่สุด
สรุป มองว่ามีโอกาสที่ดีที่ดอลลาร์จะอ่อนค่า บาทจะแข็ง หุ้นไทยและตลาดเกิดใหม่จะฟื้น โดยต้องรอดูสัญญาณคอนเฟิร์มคือผลตอบรับของตลาดหลังการประชุม FED สัปดาห์หน้า
FundTalk รายงาน
แท็ก:
แชร์บทความ:
ผู้เขียน
FundTalk
คุณเจษฎา สุขทิศ, CFA เจ้าของนามปากกา FundTalk ปฏิบัติหน้าที่เป็น CEO ของ FINNOMENA โดยคุณเจษฎา มีประสบการณ์ยาวนานในสายงานผู้จัดการกองทุน มีความเชี่ยวชาญในการจัดพอร์ตลงทุนในสินทรัพย์ทั่วโลก และการเจาะลึกเพื่อเลือกหุ้นรายตัว